Schlesien (Tschechien)
Schlesie (au Tschechisch-Schlesie, Mährisch-Schlesie bzw. Sudetenschlesie, tschech.: Slezsko, hüt au: České Slezsko) isch es Gebiet im Nordoste vo de Tschechische Republik, wo ne Grossteil vom historische Östrichisch-Schlesie umfasst. Es isch näbe Böhmen und Mähre eis vo de drü historische Länder vom Königrich Böhme. 1918 isch s Gebiet Teil vo de Tschechoslowakei worde. 1938 isch de Grossteil vo Tschechisch-Schlesie dur s Münchner Abkomme als Richsland Sudeteland an s Dütsch Rich cho. D Gegnig um Teschen isch zue Pole cho, nume ne paar Gmeinde am rechte Stade vo de Ostrawitza sin bi dr Tschechoslowakei blibe. No de Okkupation vo de Tschechoslowakei dur dütschi Truppe im März 1939 isch s Gebiet Teil vom Protektorat Böhme und Mähre worde. Im Mai 1945 isch Schlesie befreit worde und derno Teil vo de Tscheochoslowakei bis 1992 gsii, sit em 1. Jänner 1993 isch s Teil vo de Tschechische Republik.

De schlesisch Wappenadler bildet eis vo de vier Felder vom tschechische Wappe.

Geographie 
S Gebiet ligt zum grössere Teil in de Sudete, wo im Oste i d Karpate (Beskide) übergönd. Die wichtigste Flüss sind d Oder (Odra) und d Oppa (Opava).

Literatur 
 Manfred Alexander: Kleine Geschichte der böhmischen Länder. Reclam, Ditzingen 2008, ISBN 978-3-15-010655-6 (aktuelle Überblicksdarstellung; Inhaltsverzeichnis)
 Karl Bosl (Hrsg.): Handbuch der Geschichte der böhmischen Länder. 4 Bände, Hiersemann, Stuttgart 1966–1974, ISBN 3-7772-6602-7 (Inhaltsverzeichnis)
 Collegium Carolinum (Hrsg.): Biographisches Lexikon zur Geschichte der böhmischen Länder. 4 Bände, Oldenbourg, München 1979 ff., ISBN 978-3-486-49491-4, ISBN 978-3-486-52551-9 u. ISBN 978-3-486-55973-6 (2009 bis Band 4, Lieferung 3, „Stefani“ erschienen; Inhaltsangabe)
 Collegium Carolinum (Hrsg.): Ortslexikon der böhmischen Länder. Oldenbourg, München 1983, ISBN 3-486-51761-9
 Hugo Rokyta: Die böhmischen Länder. Handbuch der Denkmäler und Gedenkstätten europäischer Kulturbeziehungen in den böhmischen Ländern. Bd. 3: Mähren und Schlesien. 2. üb. und erw. Aufl. Vitalis, Prag 1997, ISBN 80-85938-23-5

Weblink 

 Digitale Bibliothek mit polnische und dütsche historische Titel

Geografii vo Tschechie
Schlesien
Tschechoslowakei